Jose P. Laurel

Si Jose Paciano Laurel y Garcia (Marso 9, 1891 - Nobyembre 6, 1959) iyo an pinatukaw na presidente kan gobiernong tinogdas kan mga Hapon kan Ikaduwang Gerang Pankinaban poon 1943 abot 1945. 

Dai pigbibistong presidente si Laurel hanggan sa administrasyon ni Diosdado Macapagal.

Kaamayan kan buhay
Si Laurel namundag kan Marso 9, 1891 sa Tanauan, Batangas. An saiyang mga magurang sinda Sotero Laurel, Sr. asin Jacoba García. An saiyang ama nagin opisyal sa rebolusyonariong gobierno ni Emilio Aguinaldo asin sarô sa naglagda sa Konstitusyon nin Malolos kan 1898.

Kagadanan

Kan Nobyembre 6, 1959, si Laurel nagadan huli sa atake sa puso asin pagputok kan pinong ugat sa hutok. Nagadan yaon siya sa Our Lady of Lourdes Hospital, sa Manila. Ilinubong si Laurel sa Tanauan, Batangas.

Laurel, Jose